दुर्घटनाएं रोकने के लिए उपाय करें: आईजी बंसल
पुलिसमहानिरीक्षक कोटा विशाल बंसल ने कहा कि सबको मिलकर सड़कों पर हो रहे हादसों पर काबू पाना जरुरी है, ताकि लोग सड़क दुर्घटनाओं में अकाल मौत नहीं मरें। इसके लिए सभी को प्रयास करके उपाय करने होंगे। आईजी शुक्रवार को हिंडौली थाने में आयोजित सीएलजी की बैठक में बोल रहे थे। उन्होंने फोरलेन निर्माण कंपनी जीवीके के अधिकारियों को भी चुनिंदा जगहों पर आवश्यक उपाय करने के लिए निर्देश दिए।
बैठक में तालाब गांव बसोली मोड चैनपुरिया के पास रास्ते पर फोरलेन पर आवागमन के लिए आवश्यक कट बनाने, मटर मंडी में सर्विस रोड बनाने की भी मांग रखी ताकि किसानों के ट्रैक्टर ट्रॉली हाइवे पर खड़े नहीं होकर सर्विस रोड से ही मंडी में प्रवेश कर जाए। आसपास के गांव में बढ़ रही चोरियों पर गश्त बढ़ा कर रोकथाम की।
अलोद-बूंदी मार्ग पर सड़क पर डाल रखी मिट्टी को हटवाने की, भवानीपुरा के भंवरलाल ने एक-एक पंचायत में ही तीन-तीन शराब की अवैध दुकाने चलने से हो रही परेशानियों की रोकथाम की मांग रखी। बैठक में एसपी सुनीलकुमार बिश्नोई, डीएसपी नानगराम मीणा, हिंडौली थाना प्रभारी अजीत मेघवंशी, दबलाना थाना प्रभारी संजय रॉयल भी मौजूद रहे।
हिंडौली। थाने में सीएलजी की बैठक लेते आईजी विशाल बंसल।
सीएलजी बैठक
hin_Deva hin_Deva hin_Deva hin_Deva hin_Deva hin_Deva